ಶೋಭಾ ನಾಯ್ಡು

ಶೋಭಾ ನಾಯ್ಡು (೧೯೫೬ - ೧೪ ಅಕ್ಟೋಬರ್ ೨೦೨೦) ಭಾರತದ ಅಗ್ರಗಣ್ಯ ಕೂಚಿಪುಡಿ ನೃತ್ಯಗಾರರಲ್ಲಿ ಒಬ್ಬರು. ಇವರು ಹೆಸರಾಂತ ಮಾಸ್ಟರ್ ವೆಂಪಟಿ ಚಿನ್ನ ಸತ್ಯಂ ಅವರ ಶಿಷ್ಯೆ. ಇವರು ಕೂಚಿಪುಡಿಯ ತಂತ್ರವನ್ನು ಕರಗತ ಮಾಡಿಕೊಂಡರು ಮತ್ತು ಚಿಕ್ಕ ವಯಸ್ಸಿನಲ್ಲಿಯೇ ನೃತ್ಯ-ನಾಟಕಗಳಲ್ಲಿ ಪ್ರಮುಖ ಪಾತ್ರಗಳನ್ನು ನೃತ್ಯ ಮಾಡಲು ಪ್ರಾರಂಭಿಸಿದರು. ಸತ್ಯಭಾಮಾ ಮತ್ತು ಪದ್ಮಾವತಿ ಪಾತ್ರಗಳನ್ನು ನಿರ್ವಹಿಸುತ್ತಾ ತಮ್ಮ ಗುರುಗಳ ತಂಡದೊಂದಿಗೆ ವ್ಯಾಪಕವಾಗಿ ಪ್ರದರ್ಶನ ನೀಡಿದರು. ಹೈದರಾಬಾದ್‌ನ ಕೂಚಿಪುಡಿ ಕಲಾ ಅಕಾಡೆಮಿಯ ಪ್ರಾಂಶುಪಾಲರಾದ ಶೋಭಾ ನಾಯ್ಡು ಅವರು ಕಳೆದ ಕೆಲವು ವರ್ಷಗಳಿಂದ ಕಿರಿಯ ವಿದ್ಯಾರ್ಥಿಗಳಿಗೆ ತರಬೇತಿ ನೀಡುತ್ತಿದ್ದಾರೆ.  ೨೦೧೦ ರಲ್ಲಿ, ಶಾಲೆಯು ೩೦ ವರ್ಷಗಳನ್ನು ಪೂರೈಸಿದ ಸಂಭ್ರಮವನ್ನು ಆಚರಿಸಿತು.  ಇವರು ಹಲವಾರು ನೃತ್ಯ-ನಾಟಕಗಳಿಗೆ ನೃತ್ಯ ಸಂಯೋಜನೆಯನ್ನೂ ಮಾಡಿದ್ದಾರೆ. ಇವರು ಮದ್ರಾಸಿನ ಕೃಷ್ಣ ಗಾನ ಸಭಾದಿಂದ ನೃತ್ಯ ಚೂಡಾಮಣಿ ಎಂಬ ಬಿರುದನ್ನು ಪಡೆದರು. ಇವರು ೧೯೯೧ ರಲ್ಲಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ಮತ್ತು  ೨೦೦೧ ರಲ್ಲಿ ಭಾರತ ಸರ್ಕಾರದಿಂದ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದರು.

 ಆರಂಭಿಕ ಜೀವನ 
ಶೋಭಾ ನಾಯ್ಡು ಅವರು ೧೯೫೬ ರಲ್ಲಿ ಆಂಧ್ರಪ್ರದೇಶ ರಾಜ್ಯದ ಅನಕಪಲ್ಲಿ ಜಿಲ್ಲೆಯಲ್ಲಿ  ಜನಿಸಿದರು. ಅವರು ಕ್ವೀನ್ ಮೇರಿ ಕಾಲೇಜಿನಲ್ಲಿ ಪದವಿ ಪಡೆದರು. 

ಕುಟುಂಬದ ವಿರೋಧವನ್ನು ಲೆಕ್ಕಿಸದೆ, ಅವರ ತಾಯಿ ಸರೋಜಿನಿ ದೇವಿ ಅವರು ರಾಜಮಹೇಂದ್ರವರಂನಲ್ಲಿ ಪಿಎಲ್ ರೆಡ್ಡಿ ಅವರಿಂದ ಟ್ಯೂಷನ್‌ಗೆ ಸೇರಿಸಿದರು. ನಂತರ ಅವರು ಪೌರಾಣಿಕ ಶ್ರೀ ವೆಂಪತಿ ಚಿನ್ನ ಸತ್ಯಂ ಅವರಲ್ಲಿ ತರಬೇತಿ ಪಡೆದರು. "Personalities: Sobha Naidu". Andhra Portal. 16 May 2016. Retrieved 25 August 2017. ಅವರು ವೆಂಪತಿಯವರ ಅತ್ಯುತ್ತಮ ವಿದ್ಯಾರ್ಥಿನಿಯಾಗಿದ್ದರು. "Shobha Naidu Success Story". mahilalu.com. 29 January 2016. Retrieved 25 August 2017. ಖ್ಯಾತ ಕರ್ನಾಟಕ ಪಿಟೀಲು ವಾದಕ ದ್ವಾರಂ ವೆಂಕಟಸ್ವಾಮಿ ನಾಯ್ಡು ಇವರ ಸಂಬಂಧಿ. 

 ಪ್ರಶಸ್ತಿಗಳು ಮತ್ತು ಸಾಧನೆಗಳು 
ಹನ್ನೆರಡು ವರ್ಷಗಳ ಕಠಿಣ ಅಭ್ಯಾಸದೊಂದಿಗೆ, ಸತ್ಯಭಾಮಾ, ಪದ್ಮಾವತಿ ಮತ್ತು ಚಂದಾಲಿಕಾ ಅವರ  ಕೆಲವು ಅತ್ಯುತ್ತಮ ಪಾತ್ರಗಳಾಗಿವೆ. ಅವರು ಎಂಬತ್ತು ಏಕವ್ಯಕ್ತಿ ನೃತ್ಯಗಳು, ಹದಿನೈದು ಬ್ಯಾಲೆಗಳು ಮತ್ತು ಭಾರತ ಮತ್ತು ಸಾಗರೋತ್ತರ ೧೫೦೦ ವಿದ್ಯಾರ್ಥಿಗಳಿಗೆ ತರಬೇತಿ ನೀಡಿದರು. 

ನಾಯ್ಡು ಅವರನ್ನು ದೇಶದಲ್ಲಷ್ಟೇ ಅಲ್ಲ, ಪ್ರಪಂಚದಾದ್ಯಂತ ಪ್ರಶಂಸಿಸಲಾಯಿತು. ಅವರು ಪ್ರದರ್ಶನ ನೀಡಲು ಯು‌ಎಸ್‍ನಾದ್ಯಂತ ಪ್ರಯಾಣಿಸಿದರು. ಯುಕೆ, ಯುಎಸ್‌ಎಸ್‌ಆರ್, ಸಿರಿಯಾ, ಟರ್ಕಿ, ಹಾಂಗ್ ಕಾಂಗ್, ಬಾಗ್ದಾದ್, ಕಂಪುಚಿಯಾ ಮತ್ತು ಬ್ಯಾಂಕಾಕ್‌ನಂತಹ ವಿವಿಧ ಸಾಂಸ್ಕೃತಿಕ ಕಾರ್ಯಕ್ರಮಗಳಲ್ಲಿ ಅವರು ಭಾರತವನ್ನು ಪ್ರತಿನಿಧಿಸಿದ್ದಾರೆ. ಭಾರತ ಸರ್ಕಾರದ ಪರವಾಗಿ, ಶೋಭಾ ನಾಯ್ಡು ಅವರು ವೆಸ್ಟ್ ಇಂಡೀಸ್, ಮೆಕ್ಸಿಕೋ, ವೆನೆಜುವೆಲಾ, ಟುನಿಸ್ ಮತ್ತು ಕ್ಯೂಬಾಕ್ಕೆ ಸಾಂಸ್ಕೃತಿಕ ನಿಯೋಗವನ್ನು ಮುನ್ನಡೆಸಿದರು, ನಂತರ ಪಶ್ಚಿಮ ಏಷ್ಯಾಕ್ಕೆ ಭೇಟಿ ನೀಡಿದರು. "I explained it when I danced it" . sobhanaidu.org. Retrieved 25 August 2017.
ಪ್ರಶಸ್ತಿಗಳು
 ೨೦೦೧ ರಲ್ಲಿ ಪದ್ಮಶ್ರೀ ಪ್ರಶಸ್ತಿ "Padma Awards"  (PDF). Ministry of Home Affairs, Government of India. 2015. Retrieved 21 July 2015.
 ೧೯೮೨ ರಲ್ಲಿ ನೃತ್ಯ ಚೂಡಾಮಣಿ ಪ್ರಶಸ್ತಿ 
 ಅವರು ೧೯೯೧ ರಲ್ಲಿ ಕೂಚಿಪುಡಿ ನೃತ್ಯಕ್ಕೆ ನೀಡಿದ ಕೊಡುಗೆಗಾಗಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿಯನ್ನು ಪಡೆದರು.
 ೧೯೯೬ ರಲ್ಲಿ ನೃತ್ಯ ಕಲಾ ಸಿರೋಮಣಿ ಪ್ರಶಸ್ತಿ
 ೧೯೯೮ ರಲ್ಲಿ ಎನ್ಟಿಆರ್ ರಾಷ್ಟ್ರೀಯ ಪ್ರಶಸ್ತಿ
 ಎಪಿ ರಾಜ್ಯ ಸರ್ಕಾರದ ಹಂಸ ಪ್ರಶಸ್ತಿ

 ಉಲ್ಲೇಖಗಳು 

 ಕೂಚಿಪುಡಿ ಸಮ್ಮೇಳನ  
 ಸ್ಪಿಕ್ ಮೆಕೆ  
 http://www.hyderabadbest.com/discoverhyd/personalities/dance/Shobhanaidu.asp

 ಬಾಹ್ಯ ಕೊಂಡಿಗಳು 

 ಕೂಚಿಪುಡಿ ಬಗ್ಗೆ ಮಾಹಿತಿ
 ಕೂಚಿಪುಡಿಯ ಸಮಗ್ರ ಹಿನ್ನೆಲೆ
 ಸಿಡ್ನಿಯಲ್ಲಿ ಕೂಚಿಪುಡಿ ನರ್ತಕಿ



ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ